Συντεταγμένες: 7°22′48.2″S 20°50′6.2″E﻿ / ﻿7.380056°S 20.835056°E﻿ / -7.380056; 20.835056

Το **Ντούντο** (πορτογαλικά: Dundo‎), ή **Ντούντο-Τσιτάτο** (πορτογαλικά: Dundo-Chitato‎), είναι πρώην πόλη ορυχείο, με πληθυσμό 177.604 κατοίκους (2014), και πλέον πόλη και πρωτεύουσα της επαρχίας Λούντα Νόρτε στην Ανγκόλα. Ιδρύθηκε στις αρχές του 20ού αιώνα ως σχεδιασμένη κοινότητα εξόρυξης διαμαντιών. Η πόλη συνέχισε να αναπτύσσεται, έχει το δικό της αεροδρόμιο και πλέον έχει αντικατασταθεί από μια νέα πόλη, το Νέο Ντούντο.

Η πόλη είναι η έδρα του ποδοσφαιρικού συλλόγου Γκρούπο Ντεσπορτίβο Σαγκράντα Εσπεράνσα, ο οποίος αγωνίζεται στο Εστάντιο Κινταλάο. Το μουσείο της πόλης φιλοξενεί αντικείμενα που συλλέγονται από τον κοινωνικό ανθρωπολόγο, Χέρμαν Μπάουμαν.

Ιστορία
-------

Ο οικισμός του Ντούντο ιδρύθηκε το 1912 μετά την ανακάλυψη διαμαντιών στην κοιλάδα του ποταμού Κουάνγκο, που βρίσκεται στα βορειοανατολικά σύνορα της Ανγκόλας με τη Λαϊκή Δημοκρατία του Κονγκό. Ιδρύθηκε ως σχεδιασμένη κοινότητα για την υποστήριξη των αυξανόμενων εξορυκτικών επιχειρήσεων, και αναπτύχθηκε αφού η εταιρεία ιδιωτικών επενδύσεων, η Diamang (που ιδρύθηκε το 1917) έλαβε την παραχώρηση εξόρυξης διαμαντιών σε ολόκληρη την περιοχή της Λούντα, με έδρα την πόλη του Ντούντο.

Η Diamang δημιουργήθηκε υπό την αιγίδα της Πορτογαλίας, που τότε κατείχε τα εδάφη της Ανγκόλας, με περαιτέρω επενδύσεις από άλλα ευρωπαϊκά έθνη. Η περιοχή ήταν κυρίως σταθερή υπό την αποικιοκρατία, αλλά μετά την ανεξαρτησία το 1975, η Ανγκόλα χτυπήθηκε από εμφύλιο πόλεμο. Αυτό οδήγησε σε απρόβλεπτη αύξηση του πληθυσμού στις πόλεις ορυχεία της χώρας καθώς οι άνθρωποι εγκατέλειψαν την ανασφάλεια της υπαίθρου. Το 1978 η κυβέρνηση της Ανγκόλας σύστησε την επαρχία Λούντα Νόρτε και όρισε την κοντινή πόλη Λουκάπα ως πρωτεύουσα της. Μέχρι το 1980, τα ορυχεία νοτιοανατολικά του Ντούντο παρήγαγαν ετησίως σχεδόν το 10% της συνολικής παγκόσμιας προσφοράς διαμαντιών.

Οι επιπτώσεις του εμφυλίου πολέμου της Ανγκόλας (1975-2002) επηρέασαν τις επιχειρήσεις εξόρυξης διαμαντιών του Ντούντο. Οι επαναστατικές δυνάμεις της UNITA (União Nacional para a Independência Total de Angola) προσπάθησαν να διαταράξουν τις κυβερνητικές εταιρείες εξόρυξης Diamang και Endiama, επιτρέποντας στους εργαζόμενους να ενεργούν ως ληστές διαμαντιών. Αυτή και η συνεχιζόμενη βία είχε ως αποτέλεσμα την κατάρρευση της Endiama στο Ντούντο με την απώλεια 18.000 θέσεων εργασίας. Συνεπώς οι ανθρακωρύχοι στράφηκαν στην UNITA, η οποία είτε περιόρισε τα κέρδη τους είτε πούλησε τα διαμάντια για να χρηματοδοτήσει την αντίστασή της στην κυβέρνηση.

Το 2000, η κυβέρνηση άλλαξε την πρωτεύουσα της επαρχίας Λούντα Νόρτε από τη Λουκάπα στο Ντούντο λόγω του «καλύτερου αρχιτεκτονικού σχεδιασμού, του μεγέθους και της οικονομικής της σημασίας». Ένας νέος οικισμός, το Νέο Ντούντο, χτίζεται δίπλα στο Ντούντο για να ενισχύσει τη σημασία της πόλης στην περιοχή.

Σημαντικά κτίρια
----------------

Η πόλη έχει το δικό της αεροδρόμιο, το αεροδρόμιο του Ντούντο. Χτισμένο στο κέντρο της πόλης, επεκτείνεται διαρκώς κατά τη δεκαετία του 2010, με ένα νέο τερματικό σταθμό που κατασκευάστηκε το 2012 και έναν εκτεταμένο κύριο διάδρομο το 2014 για να επιτρέψει σε μεγαλύτερα αεροσκάφη να έχουν πρόσβαση στην πόλη. Το Μουσείο του Ντούντο, το οποίο χτίστηκε τη δεκαετία του 1950, έχει χαρακτηριστεί ως «μία από τις πλέον διακεκριμένες συλλογές εθνογραφικής τέχνης από ξύλινες παραδοσιακές μάσκες και ξύλινα γλυπτά των τοπικών ετερογενών ανθρώπων Τσόκουε». Εκτός από τα παραδοσιακά εκθέματα, διαθέτει σύγχρονες συλλογές πολυμέσων, όπως φωτογραφίες και ηχογραφήσεις των γηγενών κατοίκων.

Αθλητισμός
----------

Στην πόλη έχει έδρα ο ποδοσφαιρικός σύλλογος Γ. Ν. Σαγκράντα Εσπεράνσα ο οποίος αγωνίζεται στην Girabola, το ανώτερο εθνικό πρωτάθλημα. Η ομάδα παίζει τα εντός έδρας παιχνίδια της στο γήπεδο της πόλης, το Εστάντιο Κινταλάο.

Κλίμα
-----

| Κλιματικά δεδομένα Ντούντο |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Υψηλότερη Μέγιστη °C (°F) | 33.3 | 34.4 | 33.9 | 32.8 | 32.8 | 34.4 | 33.9 | 35.0 | 34.4 | 33.3 | 32.2 | 31.7 | 35,9 |
| Μέση Μέγιστη °C (°F) | 29.4 | 29.4 | 30.0 | 29.4 | 30.0 | 31.1 | 31.7 | 31.7 | 30.6 | 30.0 | 28.3 | 28.9 | 30,1 |
| Μέση Μηνιαία °C (°F) | 24.4 | 24.7 | 25.0 | 24.7 | 24.2 | 23.3 | 23.6 | 25.0 | 25.0 | 24.7 | 23.9 | 24.2 | 24,4 |
| Μέση Ελάχιστη °C (°F) | 19.4 | 20.0 | 20.0 | 20.0 | 18.3 | 15.6 | 15.6 | 18.3 | 19.4 | 19.4 | 19.4 | 19.4 | 18,8 |
| Χαμηλότερη Ελάχιστη °C (°F) | 17.8 | 18.3 | 17.8 | 17.8 | 13.9 | 12.2 | 10.6 | 13.3 | 16.1 | 17.2 | 17.2 | 17.8 | 10,6 |
| Υετός mm (ίντσες) | 181,1 | 139,7 | 186,7 | 200,9 | 48,3 | 3 | 7,1 | 41,4 | 91,2 | 186,7 | 219,2 | 196,3 | 1,502 |
| *Πηγή: Sistema de Clasificación Bioclimática Mundial* |

Παραπομπές
----------

1. ↑  «Angola: Provinces, Major Cities, Urban Localities & Urban Agglomerations - Population Statistics, Maps, Charts, Weather and Web Information». *www.citypopulation.de*. Ανακτήθηκε στις 4 Νοεμβρίου 2020.
2. 1 2  Noble, Kenneth B. (1993-05-26). «Dundo Journal; In Angola Now, Death and Diamonds Go Together (Published 1993)» (στα αγγλικά). *The New York Times*. ISSN 0362-4331.. Ανακτήθηκε στις 2020-11-04.
3. 1 2 3  «Lunda-Norte». *angolaconsulate-tx.org*. Αρχειοθετήθηκε από το πρωτότυπο στις 18 Οκτωβρίου 2016. Ανακτήθηκε στις 4 Νοεμβρίου 2020.
4. 1 2  Pearce, Justin (25 Ιουνίου 2004). «War, peace and diamonds in Angola: Popular perceptions of the diamond industry in the Lundas» (PDF). Ανακτήθηκε στις 4 Νοεμβρίου 2020.
5. ↑  Rodrigues, Cristina Udelsmann (2012-10-17). «Angola's planned and unplanned urban growth: diamond mining towns in the Lunda Provinces». *Journal of Contemporary African Studies* **30** (4): 687–703. doi:10.1080/02589001.2012.724874.
6. ↑  «Dundo | Angola». *Encyclopedia Britannica* (στα Αγγλικά). Ανακτήθηκε στις 4 Νοεμβρίου 2020.
7. ↑  «New passengers terminal in Dundo is a contribution for the development». *sme.ao*. 12 Σεπτεμβρίου 2012. Αρχειοθετήθηκε από το πρωτότυπο στις 18 Οκτωβρίου 2016. Ανακτήθηκε στις 4 Νοεμβρίου 2020.
8. ↑  «Looted Chokwe masks and a rare statue to be returned to Dundo Museum in Angola». *artdaily.com*. Ανακτήθηκε στις 4 Νοεμβρίου 2020.
9. ↑  «Girabola: Adeptos do Sagrada Esperança pedem continuidade de técnico português». *desporto.sapo.pt* (στα Πορτογαλικά). 11 Ιουνίου 2014. Ανακτήθηκε στις 4 Νοεμβρίου 2020.
10. ↑  «Dundo (Angola)» (PDF). Centro de Investigaciones Fitosociológicas. Αρχειοθετήθηκε από το πρωτότυπο (PDF) στις 11 Ιανουαρίου 2017. Ανακτήθηκε στις 4 Νοεμβρίου 2020.